**H O T Ă R Â R E**

**privind emiterea a două adrese către primăriile din Județul Dâmbovița și AEP - Filiala Sud-Muntenia referitoare la obligațiile care le revin în organizarea referendumului național pentru revizuirea Constituției din 6 și 7 octombrie 2018**

 Având în vedere:

Prevederile art. 18, alin. (1) din Legea nr. 3/2000 privind organizarea şi desfăşurarea referendumului, cu modificările și completările ulterioare, potrivit cărora *votarea în ţară se desfăşoară în secţiile de votare organizate conform Legii nr. 208/2015*, cu modificările şi completările ulterioare;

Dispozițiile art. 18, alin. (2) din Legea nr. 3/2000, modificată, coroborate cu prevederile pct. 13 din Programul calendaristic al referendumului național pentru revizuirea Constituției din 6 și 7 octombrie 2018, aprobat prin H.G. nr. 743/2018, potrivit cărora **primarii şi Autoritatea Electorală Permanentă** **au obligația de a aduce** **la cunoştinţă publică delimitarea şi numerotarea secţiilor de votare, precum şi sediile acestora**, până cel mai târziu cu 5 zile înainte de data votării – **2 octombrie 2018**;

Dispozițiile art. 49, alin. (1) și (5) din Legea nr. 208/2015, modificată, conform cărora **primarii au obligația de a întocmi listele electorale permanente, pe secţii de votare, pe baza datelor şi informaţiilor cuprinse în Registrul electoral și de a le tipări, în două exemplare, până cel mai târziu cu 3 zile înaintea datei alegerilor**;

Prevederile art. 17 din Regulamentul de organizare și funcționare a birourilor și oficiilor electorale constituite la referendumul național pentru revizuirea Constituției din 6 și 7 octombrie 2018, aprobat prin Hotărârea BEC nr. 1H/23.09.2018;

În temeiul art. 29 din Legea nr. 3/2000, modificată, raportat la art. 3 din Regulamentul de organizare și funcționare a birourilor și oficiilor electorale constituite la referendumul național pentru revizuirea Constituției din 6 și 7 octombrie 2018, aprobat prin Hotărârea BEC nr. 1H/23.09.2018

**Biroul Electoral de Circumscripție Județeană nr. 16 Dâmbovița**

**H O T Ă R Ă Ș T E**

**Art. 1.** Transmiterea către UAT – urile din Județul Dâmbovița și AEP Filiala Sud – Muntenia a adreselor prevăzute în anexa la prezenta hotărâre.

**Art. 2.** Prezenta hotărâre se aduce la cunoștință publică prin afișare și publicare pe site-ul Instituției Prefectului – Județul Dâmbovița.

**PREȘEDINTE,**

**Jud. Narcis Erculescu**

MEMBRI,

Pîscoveanu Maria Mirabela – PNL

Irimescu Mihail-Emilian – USR

Ivanovici-Stănilă Nicoleta-Anca – PSD

Niță Ionuț – ALDE

Goglea Constantin- PMP

 David Roxana Florentina - UDMR

NR. 2/H/26.09.2018

Red.AVL/MNI/1 ex.

Anexa la Hotărârea BECJ nr. 16 Dâmbovița

Nr. \_\_\_\_\_\_\_/\_\_\_\_\_\_\_\_\_\_\_\_\_\_\_

**Către**

 **Primăria Municipiului/Orașului/Comunei \_\_\_\_\_\_\_\_\_\_**

#  Autoritatea Electorală Permanentă - Filiala Sud - Muntenia

 Potrivit prevederilor art. 18, alin. (1) din Legea nr. 3/2000 privind organizarea şi desfăşurarea referendumului, cu modificările și completările ulterioare, *votarea în ţară se desfăşoară în secţiile de votare organizate conform Legii nr. 208/2015*, cu modificările şi completările ulterioare.

Având în vedere că, în conformitate cu dispozițiile art. 18, alin. (2) din Legea nr. 3/2000, modificată, coroborate cu prevederile pct. 13 din Programul calendaristic al referendumului național pentru revizuirea Constituției din 6 și 7 octombrie 2018, aprobat prin H.G. nr. 743/2018, **primarii şi Autoritatea Electorală Permanentă** **au obligația de a aduce** **la cunoştinţă publică delimitarea şi numerotarea secţiilor de votare, precum şi sediile acestora**, până cel mai târziu cu 5 zile înainte de data votării – **2 octombrie 2018**, vă adresăm rugămintea de a dispune măsurile ce se impun în vederea îndeplinirii acestor atribuții în termenul stabilit de lege.

**PREȘEDINTE,**

**Jud. Narcis Erculescu**

Anexa la Hotărârea BECJ nr. 16 Dâmbovița

Nr. \_\_\_\_\_\_\_/\_\_\_\_\_\_\_\_\_\_\_\_\_\_\_

**Către**

 **Primăria Municipiului/Orașului/Comunei \_\_\_\_\_\_\_\_\_\_**

#

 Potrivit prevederilor art. 17, alin. (1) din Legea nr. 3/2000 privind organizarea şi desfăşurarea referendumului, cu modificările și completările ulterioare, *listele electorale permanente din ţară se întocmesc, se tipăresc şi se pun la dispoziţia birourilor electorale ale secţiilor de votare conform prevederilor Legii nr. 208/2015*, cu modificările şi completările ulterioare.

Având în vedere că, în conformitate cu dispozițiile art. 49, alin. (1) și (5) din Legea nr. 208/2015, **primarii au obligația de a întocmi listele electorale permanente, pe secţii de votare, pe baza datelor şi informaţiilor cuprinse în Registrul electoral și de a le tipări, în două exemplare, până cel mai târziu cu 3 zile înaintea datei alegerilor**, vă adresăm rugămintea de a dispune măsurile ce se impun în vederea îndeplinirii acestor atribuții în termenul stabilit de lege.

**PREȘEDINTE,**

**Jud. Narcis Erculescu**